CELEX: 11992M/PRO/PS
Language: fi
Date: 1992-02-07 00:00:00
Title: Sopimus Euroopan unionista - Pöytäkirja sosiaalipolitiikasta

Avis juridique important

|

11992M/PRO/PS

Sopimus Euroopan unionista - Pöytäkirja sosiaalipolitiikasta  

Virallinen lehti nro C 191 , 29/07/1992 s. 0090

Sopimus Euroopan unionista - Pöytäkirja sosiaalipolitiikastaKORKEAT SOPIMUSPUOLET JOTKA TOTEAVAT  että 11 jäsenvaltiota  nimittäin Belgian kuningaskunta  Tanskan kuningaskunta  Saksan liittotasavalta  Helleenien tasavalta  Espanjan kuningaskunta  Ranskan tasavalta  Irlanti  Italian tasavalta  Luxemburgin suurherttuakunta  Alankomaiden kuningaskunta ja Portugalin tasavalta haluavat jatkaa vuoden 1989 sosiaalisella peruskirjalla viitoitetulla tiellä; että nämä jäsenvaltiot ovat tehneet keskenään tätä varten sopimuksen; että tämä sopimus liitetään tähän pöytäkirjaan; että tämä pöytäkirja ja edellä tarkoitettu sopimus eivät rajoita tämän sopimuksen määräysten  erityisesti sellaisten määräysten soveltamista  jotka koskevat sosiaalipolitiikkaa ja ovat erottamaton osa yhteisön säännöstöä:1. Sopivat siitä  että näille 11 jäsenvaltiolle annetaan lupa turvautua edellä tarkoitetussa sopimuksessa tarkoitettuihin toimielimiin  menettelyihin ja mekanismeihin  sikäli kuin ne koskevat näitä sopimuspuolia  toteuttaakseen keskenään sopimuksen täytäntöönpanon edellyttämät säädökset ja päätökset ja soveltaisivat niitä.2. Ison-Britannian ja Pohjois-Irlannin yhdistynyt kuningaskunta ei osallistu niiden komission ehdotusten käsittelyyn ja hyväksymiseen neuvostossa  jotka tehdään tämän pöytäkirjan ja edellä tarkoitetun sopimuksen perusteella.Poiketen siitä  mitä sopimuksen 148 artiklan 2 kohdassa määrätään  neuvoston tämän pöytäkirjan nojalla antamat säädökset  joiden antaminen edellyttää määräenemmistöä  katsotaan annetuiksi  jos niiden puolesta on annettu ainakin 52 ääntä (*). Neuvoston jäsenten yksimielisyys  lukuun ottamatta Ison-Britannian ja Pohjois-Irlannin yhdistynyttä kuningaskuntaa  on niiden neuvoston säädösten antamisen edellytyksenä  jotka edellyttävät yksimielisyyttä  sekä niiden säädösten antamisen edellytyksenä  jotka merkitsevät komission ehdotuksen muuttamista.(*) Toisen alakohdan ensimmäinen virke sellaisena kuin se on muutettuna LA A/FIN/SE:n 15 artiklalla  siinä muodossa kuin se on tarkistettuna MP LA A/FIN/SE:n 8 artiklalla.Neuvoston antamat säädökset ja muut taloudelliset vaikutukset kuin toimielimille aiheutuneet hallintokulut eivät koske Ison- Britannian ja Pohjois-Irlannin yhdistynyttä kuningaskuntaa.3. Tämä pöytäkirja liitetään Euroopan yhteisön perustamissopimukseen.